Eilert Dahl

Eilert Manngaard Dahl (1919–2004) var en norsk kombinertløper og langrennsløper. Han representerte Fossekallen Idrettsforening.

Dahl var med på laget som tok bronse i 4x10 km stafett i VM på Ski i 1950 i Lake Placid. Han deltok i vinter-OL for Norge i 1948 i St. Moritz med sjetteplass i kombinert og 27.-plass på 18 km.

 Biografi 
Eilert Dahl ble født den 15. september 1919 i Spydeberg i Østfold, men døpt i Oslo noen uker senere. Han var aktiv i ulike idretter, men gjorde seg mest bemerket i skiidretten. 

Familien flyttet etter hvert til Hønefoss, hvor faren fikk jobb som veksthusgartner. Eilert Dahls nasjonale gjennombrudd som idrettsmann kom i 1946, da han ble nummer to i NM i nordisk kombinert. Ved OL i 1948, på en svart dag for det norske kombinertlaget, ble Dahl den best plasserte nordmannen med sin sjetteplass. I 1949 ble han nummer to i Lahti, Finland, og i 1950 vant han sin andre nasjonale mesterskapsmedalje, igjen med en andreplass. Han avsluttet skikarrieren etter 1954-sesongen og tok over etter faren som veksthusgartner. Eilert Dahl døde i 2004, 85 år gammel.

Dahl drev også med både friidrett og orientering, og han ble etter hvert tildelt «Fossekallens gullmerke» for sin innsats i idretten. Han ble også tildelt Norges idrettsforbunds idrettsmerke i sølv. I sin karriere ble han tildelt omkring 400 premier og medaljer fra ulike skirenn.

 Meritter 
Listen er nødvendigvis ikke uttømmende.
 1946 – Nordnorsk mesterskap på ski: 1. plass i kombinert
 1947 – Prøve OL i St. Moritz: 3. plass i kombinert
 1948 – Vinter OL i St. Moritz: 6. plass i kombinert
 1948 – Vinteridrettsuken i Tsjekkoslovakia: 1. plass i kombinert
 1948 – Vinteridrettsuken i Tsjekkoslovakia: 2. plass i langrenn
 1948 – Vinteridrettsuken i Tsjekkoslovakia: 7. plass i hopp
 1948 – Livrennet: 1. plass og kongepokal
 1949 – Lahtispelen: 2 plass i kombinert
 1950 – VM på ski i Lake Placid: 3. plass i stafett
 1950 – VM på ski i Lake Placid: 8. plass i kombinert
 1950 – Svenska Skidspelen: 6. plass i kombinert
 1952 – Holmenkollen: 7. plass kombinert
 1952 – Holmenkollen: 6. plass 18 km langrenn
 1952 – Holmenkollen: 15. plass 50 km langrenn
 1953 – Garmisch-Partenkirchen: 3. plass i stafett
 1953 – Garmisch-Partenkirchen: 6. plass i 18 km langrenn
 1953 – Bayerske mesterskap: 1. plass spesielt langrenn
 1953 – Reit im Winkel: 1. plass kombinert
 1953 – Schwartzwald: 1. plass kombinert
 1953 – Schwartzwald: 2. plass spesielt langrenn
 1953 – Oberndorf: 1. plass kombinert
 1954 – Berchtesgaden: 1. plass spesielt langrenn

Eilert Dahl deltok også i en rekke NM på ski:
 NM 1946, Drammen: 2. plass kombinert
 NM 1950, Hamar: 3. plass i stafett
 NM 1950, Asker og Bærum: 2. plass i kombinert
 NM 1950, Asker og Bærum: 2. plass i langrenn
 NM 1952, Porsgrunn: 6. plass 30 km i langrenn

 Referanser 

 Eksterne lenker 



Kategori:Norske kombinertløpere
Kategori:Norske langrennsløpere
Kategori:Deltakere for Norge under Vinter-OL 1948
Kategori:Kombinertløpere under Vinter-OL 1948
Kategori:Langrennsløpere under Vinter-OL 1948
Kategori:Sport i Ringerike
Kategori:Personer fra Oslo
Kategori:Personer fra Ringerike kommune
Kategori:Kongepokalvinnere i skiidrett
Kategori:Fødsler i 1919
Kategori:Dødsfall i 2004
Kategori:Deltakere for Norge under Ski-VM 1950